
RADVILIŠKIO RAJONO SAVIVALDYBĖS TARYBA

SPRENDIMAS
DĖL TEIKIMO IŠNUOMOTI AUKCIONO BŪDU KITOS PASKIRTIES VALSTYBINĖS ŽEMĖS SKLYPĄ, ESANTĮ RADVILIŠKIO R., SAV., ŠEDUVOJE, (DUOMENYS NESKELBTINI)

2026 m.                                   d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 ir 5 punktais, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“ 91, 92 ir 93 punktais, Valstybinės žemės sklypų pardavimo ir nuomos aukcionų organizavimo taisyklių, patvirtintų Lietuvos Respublikos Vyriausybės 2014 m. kovo 19 d. nutarimu Nr. 261 „Dėl Valstybinės žemės sklypų pardavimo ir nuomos aukcionų organizavimo taisyklių patvirtinimo“, 3 ir 7 punktais, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl Žemės įvertinimo tvarkos“ 5.2 papunkčiu, Statybos techninio reglamento STR 1.12.06.02:2002 „Statinio naudojimo paskirtis ir gyvavimo trukmė“, patvirtinto Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“, priedo 22.1, 25.1, 27.1, 29.1, 35.1, 36.1, 37.1, 38.1, 60, 61, 65.1 punktais ir papunkčiais, Radviliškio  rajono savivaldybės taryba nusprendžia:  
. Teikti Nacionalinei žemės tarnybai prie Aplinkos ministerijos išnuomoti atvirojo aukciono būdu Radviliškio rajono savivaldybės patikėjimo teise valdomą 2.4129 ha kitos paskirties (naudojimo būdas – visuomeninės paskirties teritorijos) valstybinės žemės sklypą (duomenys neskelbtini), esantį Radviliškio r. sav., Šeduvoje, (duomenys neskelbtini) (toliau – Žemės sklypas).
. Patvirtinti aukcione išnuomojamo Žemės sklypo pradinį metinį žemės nuomos mokestį – 459,00 Eur (keturi šimtai penkiasdešimt devyni eurai).
. Nustatyti Žemės sklypo aukciono sąlygas:
. Žemės sklypo nuomos terminas – 68 metai. 
. Nuomininkas privalo pradėti vykdyti statinių statybą per 5 metus nuo aukciono objekto nuomos sutarties įregistravimo dienos Nekilnojamojo turto registre. Žemės sklype gali būti statomi statiniai pagal žemės sklypui nustatytą pagrindinę naudojimo paskirtį ir būdą.
. Aukciono vykdymo būdas – atvirasis.
. Minimalus privalomas aukciono dalyvių skaičius – 1 (vienas).
. Aukcionas nelaikytinas specialiuoju.
. Pageidaujama aukciono pradžia – nedelsiant nuo visų reikalingų dokumentų ir duomenų pateikimo Nacionalinei žemės tarnybai prie Aplinkos ministerijos. 
. Aukcionui neįvykus jį skelbti pakartotinai vieną kartą.
. Įgalioti Radviliškio rajono savivaldybės merą, įvykus aukcionui, pasirašyti valstybinės žemės nuomos sutartį.
. Nurodyti, kad šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras                                                                                        

Radviliškis

. Projekto rengimą paskatinusios priežastys, parengto sprendimo projekto tikslai ir uždaviniai.
Sprendimo tikslas – gauti Radviliškio rajono savivaldybės tarybos pritarimą išnuomoti aukciono būdu 2,4129 ha kitos paskirties valstybinės žemės sklypą (naudojimo būdas – visuomeninės paskirties teritorijos) (duomenys neskelbtini), esantį Radviliškio r. sav., Šeduvoje, (duomenys neskelbtini),  atvirojo aukciono būdu. 
Kadangi žemės sklypo naudojimo būdas – visuomeninės paskirties teritorijos, šiuose sklypuose statomi ir eksploatuojami objektai, skirti švietimo (darželiai, mokyklos), mokslo, kultūros, meno, sveikatos apsaugos (ligoninės, poliklinikos), sporto, religinių bendruomenių, socialinės globos, administracinės bei panašios visuomeninės veiklos reikmėms.
Priėmus šį sprendimą, per 5 darbo dienas nuo jo priėmimo sprendimo kopiją ir kitą aukcionui vykdyti reikalingą informaciją ir dokumentus, nurodytus Valstybinės žemės sklypų pardavimo ir nuomos aukcionų organizavimo taisyklėse, pateikti nuomos aukciono organizatoriui – Nacionalinei žemės tarnybai prie Aplinkos ministerijos.
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracijos Architektūros ir urbanistikos skyrius. Projekto rengėjas – Radviliškio rajono savivaldybės administracijos Architektūros ir urbanistikos skyriaus vyriausioji specialistė Nijolė Andrušaitienė. 
. Kaip šiuo metu yra reguliuojami sprendimo projekte aptarti teisiniai santykiai.
Dabartinis sprendimo projekte aptariamų klausimų reguliavimas apibrėžtas Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 ir 5 punktais, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“, 91, 92 ir 93 punktais, Valstybinės žemės sklypų pardavimo ir nuomos aukcionų organizavimo taisyklių, patvirtintų Lietuvos Respublikos Vyriausybės 2014 m. kovo 19 d. nutarimu Nr. 261 „Dėl Valstybinės žemės sklypų pardavimo ir nuomos aukcionų organizavimo taisyklių patvirtinimo“, 3 ir 7 punktais.  
Minėti teisės aktai numato, kad savivaldybių tarybos išimtine kompetencija priima sprendimus dėl patikėjimo teise perduotų valstybinės žemės valdymo naudojimo ir disponavimo, šiuo atveju – sprendžia dėl Žemės sklypo nuomos aukciono būdu.
Nuomos terminas nustatytas atsižvelgiant į kitos paskirties, visuomeninės paskirties teritorijų būdo žemės sklype galimų statyti statinių ir (ar) įrenginių ekonomiškai pagristą naudojimo trukmę, vadovaujantis Statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“, patvirtinto Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl Statybos techninio reglamento STR 1.12.06:2002 „Statinio naudojimo paskirtis ir gyvavimo trukmė patvirtinimo“, priedo 22.1, 25.1, 27.1, 29.1, 35.1, 36.1, 37.1, 38.1, 60, 61, 65.1 punktais ir papunkčiais.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos. 
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Naujos teisinio reguliavimo nuostatos nesiūlomos.
Teigiami rezultatai – nuomininkas įpareigotas prižiūrėti, tvarkyti ir naudoti žemės sklypą pagal pagrindinę žemės naudojimo paskirtį ir būdą.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą, nebus keičiami ar pripažįstami negaliojančiais teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Priėmusi sprendimą, Radviliškio rajono savivaldybė papildomų išlaidų nepatirs. 
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Antikorupcinis sprendimo vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Išnuomojamo žemės sklypo Nekilnojamojo turto registro duomenų išrašas, nuomos sutarties projektas, žemės sklypo planas.



Architektūros ir urbanistikos skyriaus
vyriausioji specialistė                                                                                             Nijolė Andrušaitienė


